Heebrea kiri
Heebrea kiri on heebrea keeles ning jidiši, ladiino ja muudes diasporaa juudi keeltes kirjutamiseks kasutatav kiri. Heebrea kiri on konsonantkiri, kuid mõnede tähtedega võidakse märkida ka täishäälikuid. Erinevus suur- ja väiketähtede vahel puudub. Heebrea keeles on kõik tähed konsonanditähed, kuid nelja neist (א alef; ח he; ן vav; י jod) on varem kasutatud täishäälikute kirjutamiseks. Täishäälikute kirjutamiseks kasutatakse täppe (nekudot). On ka teisi märke, mida kasutatakse tähestiku kaunistamiseks. Heebrea tähtede abil kirjutatakse ka numbreid. Igal tähel on numbriline väärtus (gematria; vt tabel).